ደቡብ አፍሪካ 6 የእሳት ማጥፊያ አውሮፕላኖችን ልትልክ ነው
በሰሜን ተራሮች ብሔራዊ ፓርክ ዳግም የተቀሰቀሰውን እሳት ለማጥፋት የኢትዮጵያ መንግስት ባቀረበው ጥያቄ መሰረት የደቡብ አፍሪካ መንግስት 6 የእሳት ማጥፊያ አውሮፕላኖችን ለመላክ ተስማምቷል።በተመሳሳይ የፈረንሳይ መንግስትም ዕርዳታ ለማደረግ ፍቃደኛ መሆኑን ገልጿል።የኬንያ መንግስት አውሮፕላኖቹን ለመስጠት ከተስማማ በኋላ በራሱ ፓርክ ላይ ቃጠሎ በመነሳቱ ምክንያት አውሮፕላኖቹን ለመላክ እንዳልቻለ የኢትዮጵያ የዱር እንሰሳት ልማትና ጥበቃ ባለስልጣን ዋና ዳይሬክተር አቶ ኩመራ ዋቅጅራ ገልጸዋል።ዳይሬክተሩ አያይዘውም አሁን ላይ አምባ በሚባለው የፓርኩ አካባቢ ያለውን እሳት በቁጥጥር ስር ማዋል የተቻለ ሲሆን ወደ ስምጡ የፓርኩ ክፍል የገባውን ግን መቆጣጠር እንዳልተቻለ ገልጸዋል።(ምንጭ፡- ኢፕድ)